《四皓行》
清代·戴梓

商山有四皓，采芝绝世情。汉主不能致，仰之如景星。

建储意犹豫，忽尔侍殿廷。异哉四老翁，能令帝者惊。

一见意遂决，羽翼叹已成。吾闻青云士，立节终不更。

屈身辅嗣子，其志将何营。就中不细察，真伪难分明。

吕雉计既得，赵王难其生。

作者简介：（1648—1725）清浙江钱塘人，字文开。通天文算法，能自制火器。三藩乱时，以布衣从康亲王杰书军，授道员。战后，得康熙帝召见，授侍讲，参与纂修《律吕正义》。后遭人谗毁，谪戍关东，靠售书画文字度日。所造“连珠铳”，实为原始机关枪。有《耕烟草堂诗钞》。